آمریکا باشقانی دونالد ترامپین اوست سویه مشاور‌لرینین باشقان‌لیق یاریشی سیراسیندا آمریکا استخباراتی طرفیندن شبهه‌لی اولا‌راق بیلینن روس‌لارلا داوام‌لی ارتباط حالیندا اولدوغو ادعا ائدیلدی.
سی‌ان‌ان‌ین، حاضردا وظیفه‌ده اولان و وظیفه‌دن آیریلمیش بیر چوخ آمریکا‌لی یئتکی‌لی‌یه دایاندریدیغی ادعاسینا گؤره، سئچیم پروسه‌سینده ترامپین هم کامپانیاسی‌نین هم ده شیرکت‌لری‌نین یئتکی‌لری ایله "شبهه‌لی" روس وطنداش‌لاری آراسیندا داوام‌لی بیر ارتباط سؤز قونوسو ایدی.
باراک اوباما‌دان باشقان‌لیق وظیفه‌سینی آلما‌دان قاباق هم ترامپین هم ده اوبامانین استخبارات یئتکی‌لی‌لری طرفیندن مؤوضوع حاقیندا اطراف‌لی بیر شکیلده بیلگیندیریلدیگی ده اورتایا آتیلان ادعا‌لار آراسیندادیر.
دونالد ترامپین یئتکی‌لی‌لری ایله روس‌لار آراسیندا یاشانان دانیشیق‌لارین نورمال استخبارات توپلاما سیراسیندا تکنیک تعقیبه تاخیلدیغینی ایفاده ائدن استخبارات یئتکی‌لی‌لری، دانیشیق‌لارین سیخ‌لیغی و گؤروشن‌لرین ترومپا اولان یاخین‌لیغی‌نین آمریکا استخباراتیندا شبهه‌لره یول آچدیغینی قید ائتدی.
سی‌ان‌ان‌ین خبرینه گؤره، روس‌لارلا گؤروشنلر آراسیندا ترامپین کامپانیا مودورو پاول مانافورت و مشاوری مایکل فلین ده وار.
